nibzard/narodne-novine-full-text-markdown huggingface dataset:
### NN 93/2015 (28.8.2015.), Odluka o pokretanju postupka za ostvarivanjem članstva Republike Hrvatske u Inter-američkoj investicijskoj korporaciji

VLADA REPUBLIKE HRVATSKE

1795

Na temelju članka 8. Zakona o prihvaćanju članstva Republike Hrvatske u Inter-američkoj banci za razvoj (»Narodne novine«, broj 94/93) i članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014), Vlada Republike Hrvatske je na sjednici 26. kolovoza 2015. godine donijela

ODLUKU

O POKRETANJU POSTUPKA ZA OSTVARIVANJEM ČLANSTVA REPUBLIKE HRVATSKE U INTER-

-AMERIČKOJ INVESTICIJSKOJ KORPORACIJI

I.

Prihvaća se pokretanje postupka za ostvarivanjem članstva Republike Hrvatske u Inter-američkoj investicijskoj korporaciji.

II.

Ovlašćuje se guverner Republike Hrvatske u Inter-američkoj banci za razvoj i ministar financija da, u ime Republike Hrvatske, uputi pismo Inter-američkoj investicijskoj korporaciji kojim se izražava namjera Republike Hrvatske da postane članica Inter-američke investicijske korporacije.

III.

Zadužuje se Ministarstvo financija za koordinaciju svih radnji i iniciranje postupaka koje je potrebno provesti za ostvarivanje članstva iz točke I. ove Odluke.

IV.

Ministarstvo financija određuje se kao tijelo nadležno za komunikaciju i suradnju s Inter-američkom investicijskom korporacijom.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/344

Urbroj: 50301-05/16-15-2

Zagreb, 26. kolovoza 2015.

Predsjednik

Zoran Milanović, v. r.
### NN 93/2015 (28.8.2015.), Pravilnik o izmjeni Pravilnika o financijskom izvještavanju u proračunskom računovodstvu

MINISTARSTVO FINANCIJA

1798

Na temelju članka 100. stavka 2. Zakona o proračunu (»Narodne novine«, br. 87/08, 136/12 i 15/15) ministar financija donosi

PRAVILNIK

O IZMJENI PRAVILNIKA O FINANCIJSKOM IZVJEŠTAVANJU U PRORAČUNSKOM RAČUNOVODSTVU

Članak 1.

U Pravilniku o financijskom izvještavanju u proračunskom računovodstvu (»Narodne novine«, broj 3/15) Obrazac: BIL mijenja se i sastavni je dio ovoga Pravilnika.

Članak 2.

Bilanca za 2015. godinu sastavlja se na obrascu iz članka 1. ovoga Pravilnika.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 400-06/14-01/301

Urbroj: 513-05-02-15-5

Zagreb, 18. kolovoza 2015.

Ministar financija
mr. sc. Boris Lalovac, v. r.

****[****Obrazac: BIL****](dodatni/437538.pdf)****

93 28.08.2015 Pravilnik o izmjeni Pravilnika o financijskom izvještavanju u proračunskom računovodstvu

93 28.08.2015 Pravilnik o izmjeni Pravilnika o financijskom izvještavanju u proračunskom računovodstvu

93 28.08.2015 Pravilnik o izmjeni Pravilnika o financijskom izvještavanju u proračunskom računovodstvu
### NN 93/2015 (28.8.2015.), Pravilnik o izmjeni Pravilnika o postupku za ostvarivanje prava na sredstva iz naknade za korištenje općekorisnih funkcija šuma za izvršene radove u šumama

93 28.08.2015 Pravilnik o izmjeni Pravilnika o postupku za ostvarivanje prava na sredstva iz naknade za korištenje općekorisnih funkcija šuma za izvršene radove u šumama

MINISTARSTVO POLJOPRIVREDE

1801

Na temelju članka 64. stavka 3. Zakona o šumama (»Narodne novine« br. 140/2005., 82/2006., 129/2008., 80/2010., 124/2010., 25/2012., 68/2012., 148/2013 i 94/2014) ministar poljoprivrede donosi

PRAVILNIK

O IZMJENI PRAVILNIKA O POSTUPKU ZA OSTVARIVANJE PRAVA NA SREDSTVA IZ NAKNADE ZA KORIŠTENJE OPĆEKORISNIH FUNKCIJA ŠUMA ZA IZVRŠENE RADOVE U ŠUMAMA

Članak 1.

U Pravilniku o postupku za ostvarivanje prava na sredstva iz naknade za korištenje općekorisnih funkcija šuma za izvršene radove u šumama (»Narodne novine« broj 22/2015) u članku 3. stavak 3. mijenja se i glasi:

(3) Za razminiranje šuma i šumskog zemljišta osigurava se 13% sredstava iz stavka 1. ovoga članka.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/15-01/37
Urbroj: 525-11/1070-15-1
Zagreb, 18. kolovoza 2015.

Ministar
Tihomir Jakovina, v. r.
### NN 93/2015 (28.8.2015.), Tehnički propis o izmjeni i dopuni Tehničkog propisa kojim se utvrđuju tehničke specifikacije za građevne proizvode u usklađenom području

MINISTARSTVO GRADITELJSTVA
I PROSTORNOGA UREĐENJA

1802

Na temelju članka 17. stavka 2. Zakona o gradnji (»Narodne novine«, broj 153/2013) ministrica graditeljstva i prostornoga uređenja donosi

TEHNIČKI PROPIS

O IZMJENI I DOPUNI TEHNIČKOG PROPISA KOJIM SE UTVRĐUJU TEHNIČKE SPECIFIKACIJE ZA GRAĐEVNE PROIZVODE U USKLAĐENOM PODRUČJU

Članak 1.

U Tehničkom propisu kojim se utvrđuju tehničke specifikacije za građevne proizvode u usklađenom području (»Narodne novine«, broj 4/2015 i 24/2015) u članku 1. iza stavka 3. dodaje se stavak 4. koji glasi:

»Popis europskih dokumenata za ocjenjivanje dan je u Prilogu 3 koji je sastavni dio ovoga Propisa.«.

Članak 2.

Popis usklađenih normi za građevne proizvode dan u Prilogu 1 zamjenjuje se Popisom usklađenih normi za građevne proizvode danim u Prilogu 1 ovoga Tehničkog propisa koji čini njegov sastavni dio.

Članak 3.

Iza Priloga 2 dodaje se Prilog 3 dan u ovom Tehničkom propisu.

Članak 4.

Ovaj Propis stupa na snagu osmoga dana od dana objave u »Narodnim novinama«.

Klasa: 360-01/15-04/11

Urbroj: 531-01-15-2

Zagreb, 24. kolovoza 2015.

Ministrica
Anka Mrak-Taritaš, dipl. ing. arh., v. r.

**PRILOG 1**

[**POPIS USKLAĐENIH NORMI ZA GRAĐEVNE PROIZVODE**](dodatni/437543.pdf)

**PRILOG 3**

POPIS EUROPSKIH DOKUMENATA ZA OCJENJIVANJE

|  |  |  |  |
| --- | --- | --- | --- |
|  | Uputa na europski dokument za ocjenjivanje i naziv tog dokumenta | Uputa na zamijenjeni europski dokument za ocjenjivanje i naziv tog dokumenta | Opaske |
| 1. | EAD 070001-00-0504: Gipskartonska ploča od gipsa za potrebe nosivosti |  |  |
| 2. | EAD 130005-00-0304: Pločasti elementi od masivnog drva za nosive elemente u građevinskim objektima |  |  |
| 3. | EAD 130010-00-0304: Lijepljeno laminirano drvo od bjelogorice – furnirano laminirano drvo od bukovine za nosive konstrukcije |  |  |
| 4. | EAD 130033-00-0603: Čavli i vijci za uporabu u pločama za zabijanje čavala u drvenim konstrukcijama |  |  |
| 5. | EAD 130012-00-0304: Strukturna građa razvrstana prema čvrstoći – četvrtasti trupci s neobrubljenim krajem – kesten |  |  |
| 6. | EAD 200005-00-0103: Šipovi od konstrukcijskog čelika šupljih poprečnih presjeka s krutim spojevima |  |  |
| 7. | EAD 090001-00-0404: Predgotovljene prešane ploče od kamene vune s organskim ili anorganskim zaštitnim slojem i specificiranim pričvrsnim sustavom |  |  |
| 8. | EAD 330011-00-0601: Prilagodljivi vijci za beton |  |  |
| 9. | EAD 280001-00-0704: Gotova jedinica voda za drenažu ili infiltraciju |  |  |

93 28.08.2015 Tehnički propis o izmjeni i dopuni Tehničkog propisa kojim se utvrđuju tehničke specifikacije za građevne proizvode u usklađenom području

93 28.08.2015 Tehnički propis o izmjeni i dopuni Tehničkog propisa kojim se utvrđuju tehničke specifikacije za građevne proizvode u usklađenom području

93 28.08.2015 Tehnički propis o izmjeni i dopuni Tehničkog propisa kojim se utvrđuju tehničke specifikacije za građevne proizvode u usklađenom području
### NN 94/2015 (2.9.2015.), Rješenje o razrješenju pomoćnika ministra financija

VLADA REPUBLIKE HRVATSKE

1807

Na temelju članka 31. stavka 4. Zakona o Vladi Republike Hrvatske (»Narodne novine« br. 150/2011 i 119/2014) i članka 41. stavka 3. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 26. kolovoza 2015. godine donijela

RJEŠENJE

O RAZRJEŠENJU POMOĆNIKA MINISTRA FINANCIJA

Razrješuje se dr. sc. MAROJE LANG dužnosti pomoćnika ministra financija, s danom 31. kolovoza 2015. godine, na osobni zahtjev.

Klasa: 080-02/15-02/120

Urbroj: 5030115/1-15-02

Zagreb, 26. kolovoza 2015.

Predsjednik

Zoran Milanović, v. r.
### NN 94/2015 (2.9.2015.), Rješenje o razrješenju Nacionalnog dužnosnika za ovjeravanje

VLADA REPUBLIKE HRVATSKE

1808

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014), članka 2. Memoranduma o suglasnosti o osnivanju Nacionalnog fonda (»Narodne novine – Međunarodni ugovori«, broj 10/2005) i članka 6. Okvirnog sporazuma između Vlade Republike Hrvatske i Komisije europskih zajednica o pravilima za suradnju u svezi financijske pomoći Europske zajednice Republici Hrvatskoj u provedbi pomoći u okviru Instrumenta pretpristupne pomoći (IPA) (»Narodne novine – Međunarodni ugovori«, broj 10/2007), Vlada Republike Hrvatske je na sjednici održanoj 26. kolovoza 2015. godine donijela

RJEŠENJE

O RAZRJEŠENJU NACIONALNOG DUŽNOSNIKA ZA OVJERAVANJE

Razrješuje se dr. sc. MAROJE LANG, pomoćnik ministra financija, dužnosti Nacionalnog dužnosnika za ovjeravanje.

Klasa: 080-02/15-02/119

Urbroj: 5030115/1-15-02

Zagreb, 26. kolovoza 2015.

Predsjednik

Zoran Milanović, v. r.
### NN 94/2015 (2.9.2015.), Rješenje o imenovanju Nacionalnog dužnosnika za ovjeravanje

VLADA REPUBLIKE HRVATSKE

1809

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014), članka 2. Memoranduma o suglasnosti o osnivanju Nacionalnog fonda (»Narodne novine — Međunarodni ugovori«, broj 10/2005) i članka 6. Okvirnog sporazuma između Vlade Republike Hrvatske i Komisije europskih zajednica o pravilima za suradnju u svezi financijske pomoći Europske zajednice Republici Hrvatskoj u provedbi pomoći u okviru Instrumenta pretpristupne pomoći (IPA) (»Narodne novine – Međunarodni ugovori«, broj 10/2007), Vlada Republike Hrvatske je na sjednici održanoj 26. kolovoza 2015. godine donijela

RJEŠENJE

O IMENOVANJU NACIONALNOG DUŽNOSNIKA ZA OVJERAVANJE

Imenuje se MILJENKO FIČOR, pomoćnik ministra financija i glavni državni rizničar u Ministarstvu financija, Nacionalnim dužnosnikom za ovjeravanje.

Klasa: 080-02/15-01/136

Urbroj: 5030115/1-15-02

Zagreb, 26. kolovoza 2015.

Predsjednik

Zoran Milanović, v. r.
### NN 94/2015 (2.9.2015.), Rješenje o razrješenju predsjednika Upravnog odbora Centra za praćenje poslovanja energetskog sektora i investicija

VLADA REPUBLIKE HRVATSKE

1810

Na temelju članka 31. stavka 4. Zakona o Vladi Republike Hrvatske (»Narodne novine« br. 150/2011 i 119/2014) i članka 7. stavka 4. Zakona o Centru za praćenje poslovanja energetskog sektora i investicija (»Narodne novine« br. 25/2012 i 120/2012), Vlada Republike Hrvatske je na sjednici održanoj 26. kolovoza 2015. godine donijela

RJEŠENJE

O RAZRJEŠENJU PREDSJEDNIKA UPRAVNOG ODBORA CENTRA ZA PRAĆENJE POSLOVANJA ENERGETSKOG SEKTORA I INVESTICIJA

Razrješuje se JOSIP BORAK dužnosti predsjednika Upravnog odbora Centra za praćenje poslovanja energetskog sektora i investicija, na osobni zahtjev.

Klasa: 080-02/15-02/118

Urbroj: 5030115/1-15-02

Zagreb, 26. kolovoza 2015.

Predsjednik

Zoran Milanović, v. r.
### NN 94/2015 (2.9.2015.), Rješenje o imenovanju predsjednika Upravnog odbora Centra za praćenje poslovanja energetskog sektora i investicija

VLADA REPUBLIKE HRVATSKE

1811

Na temelju članka 31. stavka 4. Zakona o Vladi Republike Hrvatske (»Narodne novine« br. 150/2011 i 119/2014) i članka 7. stavka 4. Zakona o Centru za praćenje poslovanja energetskog sektora i investicija (»Narodne novine« br. 25/2012 i 120/2012), Vlada Republike Hrvatske je na sjednici održanoj 26. kolovoza 2015. godine donijela

RJEŠENJE

O IMENOVANJU PREDSJEDNIKA UPRAVNOG ODBORA CENTRA ZA PRAĆENJE POSLOVANJA ENERGETSKOG SEKTORA I INVESTICIJA

Imenuje se mr. sc. BORIS DRAŽENOVIĆ predsjednikom Upravnog odbora Centra za praćenje poslovanja energetskog sektora i investicija.

Klasa: 080-02/15-01/135

Urbroj: 5030115/1-15-02

Zagreb, 26. kolovoza 2015.

Predsjednik

Zoran Milanović, v. r.
### NN 94/2015 (2.9.2015.), Pravilnik o signalima, signalnim znakovima i signalnim oznakama u željezničkom prometu

MINISTARSTVO POMORSTVA, PROMETA I INFRASTRUKTURE

1813

Na temelju članka 80. stavka 9. Zakona o sigurnosti i interoperabilnosti željezničkog sustava (»Narodne novine« br. 82/13. i 18/15.), ministar pomorstva, prometa i infrastrukture donosi

[PRAVILNIK
 O SIGNALIMA, SIGNALNIM ZNAKOVIMA I SIGNALNIM OZNAKAMA U ŽELJEZNIČKOM PROMETU](dodatni/437937.pdf)

94 02.09.2015 Pravilnik o signalima, signalnim znakovima i signalnim oznakama u željezničkom prometu

94 02.09.2015 Pravilnik o signalima, signalnim znakovima i signalnim oznakama u željezničkom prometu

94 02.09.2015 Pravilnik o signalima, signalnim znakovima i signalnim oznakama u željezničkom prometu

94 02.09.2015 Pravilnik o signalima, signalnim znakovima i signalnim oznakama u željezničkom prometu
### NN 94/2015 (2.9.2015.), Pravilnik o prostornom i vremenskom ograničenju obavljanja gospodarskog ribolova na moru pridnenom povlačnom mrežom-koćom u 2015. godini

94 02.09.2015 Pravilnik o prostornom i vremenskom ograničenju obavljanja gospodarskog ribolova na moru pridnenom povlačnom mrežom-koćom u 2015. godini

MINISTARSTVO POLJOPRIVREDE

1816

Na temelju članka 9. stavka 1. točke 1. Zakona o morskom ribarstvu (»Narodne novine«, broj 81/2013, 14/2014 i 152/2014) ministar poljoprivrede donosi

PRAVILNIK

O PROSTORNOM I VREMENSKOM OGRANIČENJU OBAVLJANJA GOSPODARSKOG RIBOLOVA NA MORU PRIDNENOM POVLAČNOM MREŽOM-
-KOĆOM U 2015. GODINI

Članak 1.

Ovim Pravilnikom propisuje se prostorno i vremensko ograničenje obavljanja gospodarskog ribolova na moru pridnenom povlačnom mrežom-koćom u 2015. godini.

Članak 2.

Ribolov plovilima koja obavljaju ribolov pridnenom povlačnom mrežom-koćom zabranjen je u ribolovnim zonama C i D u razdoblju od 16. rujna 2015. godine u 00:00 sati do 15. listopada 2015. godine u 24:00 sata.

Članak 3.

Ovaj Pravilnik stupa na snagu prvog dana nakon dana objave u »Narodnim novinama«.

Klasa: 011-02/15-01/39

Urbroj: 525-13/1282-15-1

Zagreb, 31. kolovoza 2015.

Ministar
Tihomir Jakovina, v. r.
### NN 94/2015 (2.9.2015.), Pravilnik o izmjenama Pravilnika o obavljanju gospodarskog ribolova na moru mrežama stajaćicama, klopkastim, udičarskim i probodnim ribolovnim alatima te posebnim načinima ribolova

MINISTARSTVO POLJOPRIVREDE

1817

Na temelju članka 9. stavka 1. točke 1. i 2., članka 19. stavka 1. Zakona o morskom ribarstvu (»Narodne novine« br. 81/13, 14/14 i 152/14) ministar poljoprivrede donosi

PRAVILNIK

O IZMJENAMA PRAVILNIKA O OBAVLJANJU GOSPODARSKOG RIBOLOVA NA MORU MREŽAMA STAJAĆICAMA, KLOPKASTIM, UDIČARSKIM I PROBODNIM RIBOLOVNIM ALATIMA TE POSEBNIM NAČINIMA RIBOLOVA

Članak 1.

U Pravilniku o obavljanju gospodarskog ribolova na moru mrežama stajaćicama, klopkastim, udičarskim i probodnim ribolovnim alatima te posebnim načinima ribolova (»Narodne novine« broj 84/2015) u članku 7. stavak 3. mijenja se i glasi:

»(3) U dijelovima ribolovne zone C unutar pojasa od 2 Nm od otoka Galijula, Palagruža, Jabuka i Brusnik, zabranjen je ribolov pridnenim jednostrukim mrežama stajaćicama kojih je visina manja od 4 metra i trostrukim mrežama stajaćicama.«.

Članak 2.

U članku 13. stavku 3. riječi »15. svibnja« zamjenjuju se riječima »5. svibnja«.

Članak 3.

Ovaj Pravilnik stupa na snagu prvog dana nakon dana objave u »Narodnim novinama«.

Klasa: 011-02/15-01/34

Urbroj: 525-13/0323-15-3

Zagreb, 28. kolovoza 2015.

Ministar

Tihomir Jakovina, v. r.
### NN 94/2015 (2.9.2015.), Odluka o aktualnoj vrijednosti mirovine od 1. srpnja 2015.

94 02.09.2015 Odluka o aktualnoj vrijednosti mirovine od 1. srpnja 2015.

HRVATSKI ZAVOD ZA MIROVINSKO OSIGURANJE

1819

Na temelju članka 88. stavka 8. Zakona o mirovinskom osiguranju (»Narodne novine«, br. 157/2013 i 33/2015) i članka 22. stavka 1. točke 3. Statuta Hrvatskog zavoda za mirovinsko osiguranje (»Narodne novine«, broj 28/2014 i 24/2015), Upravno vijeće Hrvatskog zavoda za mirovinsko osiguranje, na sjednici održanoj 27. kolovoza 2015., donosi

ODLUKU

O AKTUALNOJ VRIJEDNOSTI MIROVINE OD
1. SRPNJA 2015.

Članak 1.

Aktualna vrijednost mirovine za jedan osobni bod, radi određivanja mirovine i usklađivanja mirovine i ostalih prava iz mirovinskog osiguranja, od 1. srpnja 2015. iznosi 61,10 kn.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2015.

Klasa: 041-01/15-02/7

Urbroj: 341-99-01/01-15-2

Zagreb, 27. kolovoza 2015.

Predsjednica
Upravnog vijeća Hrvatskog zavoda za mirovinsko osiguranje
Mirjana Rađenović, v. r.
### NN 94/2015 (2.9.2015.), Odluka o najnižoj mirovini za jednu godinu mirovinskog staža od 1. srpnja 2015.

HRVATSKI ZAVOD ZA MIROVINSKO OSIGURANJE

1820

Na temelju članka 88. stavka 8. Zakona o mirovinskom osiguranju (»Narodne novine« br. 157/2013 i 33/2015), članka 22. stavka 1. točke 8. Statuta Hrvatskog zavoda za mirovinsko osiguranje (»Narodne novine«, broj 28/2014 i 24/2015), Upravno vijeće Hrvatskog zavoda za mirovinsko osiguranje, na sjednici održanoj 27. kolovoza 2015., donosi

ODLUKU

O NAJNIŽOJ MIROVINI ZA JEDNU GODINU MIROVINSKOG STAŽA OD 1. SRPNJA 2015.

Članak 1.

Najniža mirovina za jednu godinu mirovinskog staža od 1. srpnja 2015. iznosi 59,23 kn.

Članak 2.

Najniža mirovina određuje se ovisno o ukupnom broju godina mirovinskog staža, uz primjenu polaznog faktora iz članka 85. i mirovinskog faktora iz članka 87. Zakona o mirovinskom osiguranju.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2015.

Klasa: 041-01/15-02/7

Urbroj: 341-99-01/01-15-3

Zagreb, 27. kolovoza 2015.

Predsjednica

Upravnog vijeća Hrvatskog zavoda za mirovinsko osiguranje

Mirjana Rađenović, v. r.
### NN 94/2015 (2.9.2015.), Odluka o osnovici za određivanje naknade zbog tjelesnog oštećenja i o usklađivanju novčanih naknada zbog tjelesnog oštećenja od 1. srpnja 2015.

HRVATSKI ZAVOD ZA MIROVINSKO OSIGURANJE

1821

Na temelju članka 88. stavka 8. Zakona o mirovinskom osiguranju (»Narodne novine«, br. 157/2013 i 33/2015) i članka 22. stavka 1. točke 1. Statuta Hrvatskog zavoda za mirovinsko osiguranje (»Narodne novine«, broj 28/2014 i 24/2015), Upravno vijeće Hrvatskog zavoda za mirovinsko osiguranje, na sjednici održanoj 27. kolovoza 2015., donosi

ODLUKU

O OSNOVICI ZA ODREĐIVANJE NAKNADE ZBOG TJELESNOG OŠTEĆENJA I O USKLAĐIVANJU NOVČANIH NAKNADA ZBOG TJELESNOG OŠTEĆENJA OD 1. SRPNJA 2015.

Članak 1.

Osnovica za određivanje naknade zbog tjelesnog oštećenja, nastalog zbog ozljede na radu ili profesionalne bolesti, od 1. srpnja 2015. iznosi 1.216,67 kn.

Članak 2.

Novčane naknade zbog tjelesnog oštećenja korisnicima koji su pravo na novčanu naknadu zbog tjelesnog oštećenja ostvarili od 1. siječnja 1999. do 30. lipnja 2015. usklađuju se od 1. srpnja 2015. za 0,3%.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2015.

Klasa: 041-01/15-02/7

Urbroj: 341-99-01/01-15-4

Zagreb, 27. kolovoza 2015.

Predsjednica

Upravnog vijeća Hrvatskog zavoda za mirovinsko osiguranje

Mirjana Rađenović, v. r.
### NN 94/2015 (2.9.2015.), Odluka o izmjenama i dopunama Odluke o obveznicama, jedinstvenoj osnovici, načinu i rokovima plaćanja obveznog komorskog doprinosa za jedinstveni sustav organiziranosti obrta

94 02.09.2015 Odluka o izmjenama i dopunama Odluke o obveznicama, jedinstvenoj osnovici, načinu i rokovima plaćanja obveznog komorskog doprinosa za jedinstveni sustav organiziranosti obrta

HRVATSKA OBRTNIČKA KOMORA

1822

Na temelju članka 81. stavka 2. točke 7. Zakona o obrtu (»Narodne novine« 143/2013) i članka 24. Statuta Hrvatske obrtničke komore (»Narodne novine« broj 106/14) Skupština Hrvatske obrtničke komore na 2. izvanrednoj elektroničkoj sjednici održanoj 20. kolovoza 2015. godine, donijela je

ODLUKU

O IZMJENAMA I DOPUNAMA ODLUKE O OBVEZNICIMA, JEDINSTVENOJ OSNOVICI, NAČINU I ROKOVIMA PLAĆANJA OBVEZNOG KOMORSKOG DOPRINOSA ZA JEDINSTVENI SUSTAV ORGANIZIRANOSTI OBRTA

Članak 1.

U Odluci o obveznicima, jedinstvenoj osnovici, načinu i rokovima plaćanja obveznog komorskog doprinosa za jedinstveni sustav organiziranosti obrta (»Narodne novine« 6/2014, 6/2015) iza članka 14. dodaje se novi članak 14.a koji glasi:

»Članak 14.a

Oslobađaju se plaćanja obveznog komorskog doprinosa za jedinstveni sustav organiziranosti obrta, obrtnici novootvorenih obrta za prvu godinu rada. Novootvorenim obrtom smatra se samo prvi upis u Obrtni registar.

Oslobođenje iz stavka 1. ovog članka ostvaruje se podnošenjem pisanog zahtjeva udruženju obrtnika na čijem se području nalazi sjedište obrta, koje će provjeriti ispunjenje uvjeta iz stavka 1. ovog članka i ako su uvjeti ispunjeni, zatražiti otpis zaduženja obveznog komorskog doprinosa od područne obrtničke komore.«

Članak 2.

Ova Odluka stupa na snagu danom donošenja, a primjenjuje se od 1. listopada 2015. godine.

Broj: 1-105-4985/2-11-2015.
Zagreb, 20. kolovoza 2015.

Predsjednik
Hrvatske obrtničke komore
Dragutin Ranogajec, v. r.
### NN 95/2015 (4.9.2015.), Uredba o dopuni Zakona o energiji

VLADA REPUBLIKE HRVATSKE

1825

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskog sabora (»Narodne novine«, broj 115/14), Vlada Republike Hrvatske je na sjednici održanoj 3. rujna 2015. godine donijela

UREDBU

O DOPUNI ZAKONA O ENERGIJI

Članak 1.

U Zakonu o energiji (»Narodne novine«, br. 120/12 i 14/14), u članku 39. iza stavka 6. dodaje se novi stavak 7. koji glasi:

»(7) Uredbom iz stavka 6. ovoga članka određuje se i iznos solidarne naknada za ugrožene kupce, način prikupljanja sredstava za solidarno podmirivanje računa ugroženih kupaca, kriteriji i mjere zaštite ugroženih kupaca, kao i obveze operatora sustava i opskrbljivača.«.

Dosadašnji stavak 7. postaje stavak 8.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/15-44/06

Urbroj: 50301-05/18-15-2

Zagreb, 3. rujna 2015.

Predsjednik

Zoran Milanović, v. r.
### NN 95/2015 (4.9.2015.), Uredba o izmjeni Zakona o jedinstvenom tijelu vještačenja

VLADA REPUBLIKE HRVATSKE

1828

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 115/14), Vlada Republike Hrvatske je na sjednici održanoj 3. rujna 2015. godine donijela

UREDBU

O IZMJENI ZAKONA O JEDINSTVENOM

TIJELU VJEŠTAČENJA

Članak 1.

U Zakonu o jedinstvenom tijelu vještačenja (»Narodne novine«, broj 85/14), u članku 3. stavku 4. iza riječi: »odgovarajuće specijalizacije,« dodaju se riječi: »doktori medicine,«.

Stavak 5. mijenja se i glasi:

»(5) Vještaci iz stavka 4. ovoga članka mogu biti zaposlenici i vanjski suradnici Zavoda za vještačenje, profesionalnu rehabilitaciju i zapošljavanje osoba s invaliditetom (u daljnjem tekstu: Zavod).«.

Članak 2.

Opći akti Zavoda uskladit će se s odredbama ove Uredbe u roku od trideset dana od dana stupanja na snagu ove Uredbe.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/15-44/09

Urbroj: 50301-04/12-15-2

Zagreb, 3. rujna 2015.

Predsjednik

Zoran Milanović, v. r.
### NN 95/2015 (4.9.2015.), Odluka o izmjeni naknade u sustavu gospodarenja otpadnim uljima

VLADA REPUBLIKE HRVATSKE

1831

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11 i 119/14) i članka 183. stavka 2. Zakona o održivom gospodarenju otpadom(»Narodne novine«, broj 94/13), Vlada Republike Hrvatske je na sjednici održanoj 3. rujna 2015. godine donijela

ODLUKU

O IZMJENI NAKNADE U SUSTAVU GOSPODARENJA OTPADNIM ULJIMA

I.

Ovom Odlukom se propisuje izmjena iznosa naknade propisane Pravilnikom o gospodarenju otpadnim uljima (»Narodne novine«, br. 124/06, 121/08, 31/09, 156/09, 91/11, 45/12 i 86/13) u sustavu gospodarenja otpadnim uljima.

II.

U članku 23. stavku 2. Pravilnika o gospodarenju otpadnim uljima mijenja se iznos naknade i iznosi 0,60 kn/litri svježeg mazivog ulja.

III.

Naknada koja se utvrđuje ovom Odlukom plaća se od 1. listopada 2015. godine.

IV.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/15-04/358

Urbroj: 50301-05/25-15-2

Zagreb, 3. rujna 2015.

Predsjednik

Zoran Milanović, v. r.
### NN 95/2015 (4.9.2015.), Odluka o davanju suglasnosti na Odluku Županijske skupštine Zadarske županije o izmjenama i dopunama Odluke o osnivanju Lučke uprave za luke županijskog i lokalnog značaja

VLADA REPUBLIKE HRVATSKE

1832

Na temelju članka 74. stavka 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09 i 123/11) i članka 31. stavka 2. Zakona o Vladi Republike Hrvatske (»Narodne novine«, br. 150/11 i 119/14), Vlada Republike Hrvatske je na sjednici održanoj 3. rujna 2015. godine donijela

ODLUKU

O DAVANJU SUGLASNOSTI NA ODLUKU ŽUPANIJSKE SKUPŠTINE ZADARSKE ŽUPANIJE O IZMJENAMA I DOPUNAMA ODLUKE O OSNIVANJU LUČKE UPRAVE ZA LUKE ŽUPANIJSKOG I LOKALNOG ZNAČAJA

I.

Daje se suglasnost na Odluku o izmjenama i dopunama Odluke o osnivanju Lučke uprave za luke županijskog i lokalnog značaja, klase: 342-21/03-01/98, urbroja: 2198/1-02-15-46, koju je donijela Županijska skupština Zadarske županije na 15. sjednici održanoj 22. svibnja 2015. godine, a koja se odnosi na proširenje nadležnosti Županijske lučke uprave Zadar na nove luke i proširenje obuhvata lučkih područja postojećih luka, osim za lučko područje luke Silba/Mul.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/355

Urbroj: 50301-05/16-15-3

Zagreb, 3. rujna 2015.

Predsjednik

Zoran Milanović, v. r.
### NN 95/2015 (4.9.2015.), Odluka o davanju suglasnosti na Odluku skupštine Istarske županije o dopunama Odluke o osnivanju Lučke uprave Rovinj

VLADA REPUBLIKE HRVATSKE

1833

Na temelju članka 74. stavka 1. Zakona o pomorskom dobru i morskim lukama »Narodne novine«, br. 158/03, 100/04, 141/06, 38/09 i 123/11) i članka 31. stavka 2. Zakona o Vladi Republike Hrvatske (»Narodne novine«, br. 150/11 i 119/14), Vlada Republike Hrvatske je na sjednici održanoj 3. rujna 2015. godine donijela

ODLUKU

O DAVANJU SUGLASNOSTI NA ODLUKU SKUPŠTINE ISTARSKE ŽUPANIJE O DOPUNAMA ODLUKE O OSNIVANJU LUČKE UPRAVE ROVINJ

I.

Daje se suglasnost na Odluku o dopunama Odluke o osnivanju Lučke uprave Rovinj, klase: 342-01/15-01/16, urbroja: 2163/1-01/4-15-3, koju je donijela Skupština Istarske županije na sjednici održanoj 1. lipnja 2015. godine, a koja se odnosi na proširenje lučkog područja luke Rovinj te utvrđivanje lučkog područje za izdvojena lučka područja luke Rovinj, osim za izdvojeno lučko područje AC Valdaliso.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/349

Urbroj: 50301-05/16-15-4

Zagreb, 3. rujna 2015.

Predsjednik

Zoran Milanović, v. r.
### NN 95/2015 (4.9.2015.), Odluka o davanju suglasnosti na Odluku Županijske skupštine Primorsko-goranske županije o izmjenama i dopunama Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije

VLADA REPUBLIKE HRVATSKE

1834

Na temelju članka 74. stavka 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09 i 123/11) i članka 31. stavka 2. Zakona o Vladi Republike Hrvatske (»Narodne novine«, br. 150/11 i 119/14), Vlada Republike Hrvatske je na sjednici održanoj 3. rujna 2015. godine donijela

ODLUKU

O DAVANJU SUGLASNOSTI NA ODLUKU ŽUPANIJSKE SKUPŠTINE PRIMORSKO-GORANSKE ŽUPANIJE O IZMJENAMA I DOPUNAMA ODLUKE O UTVRĐIVANJU LUČKOG PODRUČJA U LUKAMA OTVORENIM ZA JAVNI PROMET ŽUPANIJSKOG I LOKALNOG ZNAČAJA NA PODRUČJU PRIMORSKO-GORANSKE ŽUPANIJE

I.

Daje se suglasnost na Odluku o izmjenama i dopunama Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije, klase: 021-04/15-01/5, urbroja: 2710/1-01-01/5-15-64, koju je donijela Županijska skupština Primorsko-goranske županije na 17. sjednici održanoj 21. svibnja 2015. godine, a koja se odnosi na proširenje lučkog područja za luke: Mali Lošinj, Merag, Valbiska, Bakar, Baldarka, Baška, Beli, Cres, Črišnjeva, Ilovik, Jadrišćica, Klenovica, Krk, Malinska, Martinšćica, Nerezine, Novi Vinodolski, Opatija, Osor, Porto Teplo, Pudarica, Punat, Rovenska, Srakane Vele, Susak, Stara Baška, Sv. Martin, Unije, Valun i Vrbnik, te utvrđivanje lučkog područja za luke: Kostrena, Mrtvaška, Surbova-Baška, Carevo (Kraljevica), Dumboka (Šmrika), Dunat, Osor-Bijar (Mali Lošinj), Podvorska (Crikvenica), Porat (Malinska), Povile (Novi Vinodolski), Rapoća-Ufratar (Mali Lošinj), Rova (Malinska), Slana (Selce), Smokvica Krmpotska (Novi Vinodolski), Sv. Fuska, Sv. Jakov-Studenac (Mali Lošinj), Trnova (Kraljevica), Vantačići (Malinska), Vela Jana i Zela-Koromačna (Belej).

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/346

Urbroj: 50301-05/16-15-4

Zagreb, 3. rujna 2015.

Predsjednik

Zoran Milanović, v. r.
### NN 95/2015 (4.9.2015.), Odluka o davanju suglasnosti na Odluku Županijske skupštine Šibensko-kninske županije o izmjeni i dopuni Odluke o utvrđivanju granica lučkih područja

VLADA REPUBLIKE HRVATSKE

1835

Na temelju članka 74. stavka 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09 i 123/11) i članka 31. stavka 2. Zakona o Vladi Republike Hrvatske (»Narodne novine«, br. 150/11 i 119/14), Vlada Republike Hrvatske je na sjednici održanoj 3. rujna 2015. godine donijela

ODLUKU

O DAVANJU SUGLASNOSTI NA ODLUKU ŽUPANIJSKE SKUPŠTINE ŠIBENSKO-KNINSKE ŽUPANIJE O IZMJENI I DOPUNI ODLUKE O UTVRĐIVANJU GRANICA LUČKIH PODRUČJA

I.

Daje se suglasnost na Odluku o izmjeni i dopuni Odluke o utvrđivanju granica lučkih područja, klase: 342-21/13-01/3, urbroja: 2182/1-01-13-01, koju je donijela Županijska skupština Šibensko-

-kninske županije na 4. sjednici održanoj 12. prosinca 2013. godine, a koja se odnosi na proširenje lučkog područja za luke: Gradska luka Šibenik, Zlarin, Muna na Žirju, Vodice, Tribunj, Prvić Luka, Prvić Šepurine, Tisno, Murter-Butina, Pirovac, Primošten, Rogoznica te utvrđivanje lučkog područja za luku Bilice.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/354

Urbroj: 50301-05/16-15-3

Zagreb, 3. rujna 2015.

Predsjednik

Zoran Milanović, v. r.
### NN 95/2015 (4.9.2015.), Pravilnik o načinu izvršavanja sigurnosne mjere zabrane upravljanja motornim vozilom

95 04.09.2015 Pravilnik o načinu izvršavanja sigurnosne mjere zabrane upravljanja motornim vozilom

MINISTARSTVO UNUTARNJIH POSLOVA

1836

Na temelju članka 72. stavka 9. Kaznenog zakona (»Narodne novine«, broj: 125/2011, 144/2012, 56/2015 i 61/2015 – ispravak) ministar unutarnjih poslova donosi

PRAVILNIK

O NAČINU IZVRŠAVANJA SIGURNOSNE MJERE ZABRANE UPRAVLJANJA MOTORNIM VOZILOM

Članak 1.

Ovim Pravilnikom propisuje se način izvršavanja sigurnosne mjere zabrane upravljanja motornim vozilom.

Članak 2.

Policijska uprava odnosno policijska postaja koja je obaviještena o izvršnoj sigurnosnoj mjeri zabrane upravljanja motornim vozilom, upisat će, bez odgode, tu činjenicu u evidenciju sigurnosnih mjera zabrane upravljanja motornim vozilom, koja se vodi na Informacijskom sustavu Ministarstva unutarnjih poslova, u podsustavu Poslovi prometa.

Članak 3.

Evidencija sigurnosnih mjera zabrane upravljanja motornim vozilom sadrži identifikacijske podatke o osuđeniku iz dostavljene presude te datum početka i datum završetka trajanja sigurnosne mjere zabrane upravljanja motornim vozilom.

Ako presuda kojom je izrečena sigurnosna mjera ne sadrži jasne podatke o osuđeniku ili vremenu trajanja sigurnosne mjere, nadležni rukovoditelj će, bez odgode, o tome obavijestiti predsjednika vijeća koje je izreklo presudu radi njezine dopune ili ispravka po službenoj dužnosti, sukladno odredbama zakona kojim se uređuje kazneni postupak.

Članak 4.

Ukoliko nakon unošenja podataka o vremenu trajanja sigurnosne mjere zabrane upravljanja motornim vozilom dođe do obustave njezinog izvršenja ili do ukidanja zabrane, te činjenice će, odmah po saznanju, policijska uprava odnosno policijska postaja koja je obaviještena o tome, bez odgode upisati u evidenciju sigurnosnih mjera zabrane upravljanja motornim vozilom.

Članak 5.

Evidencija sigurnosnih mjera zabrane upravljanja motornim vozilom vodi se na način kojim se omogućava pretraživanje podataka o vremenu trajanja sigurnosne mjere zabrane upravljanja motornim vozilom na temelju osobnih podataka osuđenika.

Članak 6.

Kada policija zatekne osuđenika u kršenju izrečene sigurnosne mjere zabrane upravljanja motornim vozilom o tome će, bez odgode, obavijestiti sud koji je izrekao tu sigurnosnu mjeru.

Članak 7.

Ovaj Pravilnik stupa na snagu osmoga dana od dana objave u »Narodnim novinama«.

Broj: 511-01-152-66889/1-2015.
Zagreb, 25. kolovoza 2015.

Ministar
Ranko Ostojić, v. r.
### NN 95/2015 (4.9.2015.), Pravilnik o izmjenama i dopunama Pravilnika o postupanju prema strancima

MINISTARSTVO UNUTARNJIH POSLOVA

1837

Na temelju članka 232. stavka 1. podstavka 1., 2., 5., 6., 11., 19., 20., 21., 22., 24. i 25. i stavka 2. točke 1. Zakona o strancima (»Narodne novine« br. 130/2011 i 74/2013) ministar unutarnjih poslova donosi

PRAVILNIK

O IZMJENAMA I DOPUNAMA PRAVILNIKA O POSTUPANJU PREMA STRANCIMA

Članak 1.

U Pravilniku o postupanju prema strancima (»Narodne novine«, br. 14/13, 26/13, 86/13 i 126/14) iza članka 32. dodaje se članak 32.a koji glasi:

(1) »U slučaju iz članka 112. stavka 2. točke 3. Zakona o strancima rješenje o povratku donosi se na Obrascu rješenja o povratku (Obrazac 11) koji je tiskan uz ovaj Pravilnik i njegov je sastavni dio.

(2) Obrazac iz stavka 1. ovoga članka je pravokutnog oblika, bijele boje, veličine 21x29,7 cm, tiska se na hrvatskom i engleskom jeziku te jeziku kojim govore stranci koji nemaju ispravu o identitetu. Ministarstvo osigurava tiskanje obrasca rješenja o povratku na najmanje pet jezika kojima najčešće govore stranci koji nezakonito prelaze ili pokušavaju prijeći državnu granicu.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Broj: 511-01-152-66368/2-2015.

Zagreb, 25. kolovoza 2015.

Ministar

Ranko Ostojić, v. r.

![](dodatni/437587.jpg)

95 04.09.2015 Pravilnik o izmjenama i dopunama Pravilnika o postupanju prema strancima
### NN 95/2015 (4.9.2015.), Pravila za statutarnu certifikaciju pomorskih brodova, nadvođe

MINISTARSTVO POMORSTVA, PROMETA I INFRASTRUKTURE

1839

Na temelju članka 77. stavka 3. Pomorskog zakonika (»Narodne novine« br. 181/2004., 76/2007., 146/2008., 61/2011., 56/2013. i 26/2015.) ministar pomorstva, prometa i infrastrukture donosi

PRAVILA

ZA STATUTARNU CERTIFIKACIJU POMORSKIH BRODOVA, NADVOĐE

Članak 1.

1. Pravila za statutarnu certifikaciju pomorskih brodova, nadvođe sadrže zahtjeve za dodjelu nadvođa brodova hrvatske državne pripadnosti, u skladu s odredbama Međunarodne konvencije o teretnim linijama kako je izmijenjena Protokolom iz 1988. godine kako je zadnje izmijenjen Rezolucijom MSC.345(91) te zahtjeve za dodjelu nadvođa i za brodove na koje se Konvencija ne odnosi kao i za ribarske brodove.

2. Sastavni dio ovih Pravila su prilozi:

a) Prilog I: »Opći dio«;

b) Prilog II: »Označavanje teretne linije«;

c) Prilog III: »Uvjeti za dodjeljivanje nadvođa«;

d) Prilog IV: »Dodjeljivanje najmanjeg nadvođa«;

e) Prilog V: »Posebni zahtjevi za brodove kojima se dodjeljuje nadvođe za prijevoz tereta drva na palubi«;

f) Prilog VI: »Uvjeti za dodjeljivanje nadvođa brodovima koji ne obavljaju međunarodna putovanja i manjim brodovima koji ih obavljaju«;

g) Prilog VII: »Posebni uvjeti za dodjeljivanje nadvođa ribarskim brodovima«.

PRIJELAZNE I ZAVRŠNE ODREDBE

Članak 2.

Stupanjem na snagu ovih Pravila prestaju vrijediti Pravila za statutarnu certifikaciju pomorskih brodova, Dio 6. – Nadvođe iz 2009. godine objavljena u »Narodnim novinama« br. 65/2009.

Članak 3.

Ova Pravila stupaju na snagu prvoga dana od dana objave u »Narodnim novinama«.

Klasa: 342-11/15-01/86

Urbroj: 530-03-2-15-1

Zagreb, 21. kolovoza 2015.

Ministar

dr. sc. Siniša Hajdaš Dončić, v. r.

[PRILOG I. – PRILOG VII.](dodatni/437593.pdf)

95 04.09.2015 Pravila za statutarnu certifikaciju pomorskih brodova, nadvođe
### NN 95/2015 (4.9.2015.), II. Dodatak Kolektivnog ugovora za Autocestu Rijeka - Zagreb d.d.

KOLEKTIVNI UGOVORI

1840

Na temelju članka 192. Zakona o radu (»Narodne novine« broj 93/14, u daljnjem tekstu: Zakon) AUTOCESTA RIJEKA – ZAGREB d.d., Zagreb, Širolina 4, (u daljnjem tekstu: Poslodavac i/ili Društvo), s jedne strane i Nezavisni cestarski sindikat, Zagreb, Širolina 4, s druge strane (u daljnjem tekstu: Sindikat) zaključili su u Zagrebu dana 4. kolovoza 2015. godine sljedeći

II. DODATAK KOLEKTIVNOG UGOVORA

Članak 1.

Ovim Dodatkom Kolektivnog ugovora (u daljnjem tekstu: Dodatak) mijenja se i dopunjuje Kolektivni ugovor Društva sklopljen dana 3. srpnja 2015. godine (u daljnjem tekstu: Kolektivni ugovor).

Članak 2.

(1) Razvrstavanje i vrednovanje radnih mjesta s pripadajućim grupama i koeficijentima utvrđena člankom 64. Kolektivnog ugovora u sebi sadrže i stalni dodatak iz članka 55. stavak. 1. alineje 3. Pravilnika o radu od 0,20, a što nije posebno navedeno u Kolektivnom ugovoru.

(2) Stoga stranke Kolektivnog ugovora suglasno mijenjaju članak 64. stavak 1. na način da se iza tabele s POPISOM RADNIH MJESTA RASVRSTANIH PO SLOŽENOSTI I KOEFICIJENTIMA dodaje novi tekst koji glasi:

»Koeficijenti radnih mjesta iz gornje tabele u sebi uključuju stalni dodatak od 0,20 iz članka 55. stavak 1. alineje 3. Pravilnika o radu od 17. lipnja 2014. godine.«

Članak 3.

Ostale odredbe Kolektivnog ugovora ostaju neizmijenjene.

Članak 4.

Ovaj Dodatak primjenjuje se od 1. dana u mjesecu u kojem je Dodatak sklopljen i objavljuje se na oglasnoj ploči na poslovnoj adresi Poslodavca.

Članak 5.

Ovaj Dodatak sastavljen je u sedam (7) istovjetnih primjeraka, od kojih Poslodavac zadržava dva (2) primjerka, Sindikat zadržava dva (2) primjerka, dva (2) primjerka dostavljaju se Ministarstvu rada i mirovinskog sustava, Upravi za rad i tržište rada te jedan (1) primjerak »Narodnim novinama«, Službeni list Republike Hrvatske.

Ug.br.: 06-33/15

Zagreb, 4. kolovoza 2015.

ZA AUTOCESTU RIJEKA – ZAGREB d.d.                                                      ZA SINDIKAT

                 Direktor Društva                                                                         Nezavisni cestarski sindikat

                 Josip Šala, v. r.                                                                       Mijat Stanić, predsjednik, v. r.

95 04.09.2015 II. Dodatak Kolektivnog ugovora za Autocestu Rijeka - Zagreb d.d.

95 04.09.2015 II. Dodatak Kolektivnog ugovora za Autocestu Rijeka - Zagreb d.d.
### NN 96/2015 (9.9.2015.), Uredba o izmjeni Zakona o prikupljanju, obradi, povezivanju, korištenju i razmjeni podataka o primicima i javnim davanjima po osiguranicima

VLADA REPUBLIKE HRVATSKE

1841

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 115/14), Vlada Republike Hrvatske je na sjednici održanoj 7. rujna 2015. godine donijela

UREDBU

O IZMJENI ZAKONA O PRIKUPLJANJU, OBRADI, POVEZIVANJU, KORIŠTENJU I RAZMJENI PODATAKA O PRIMICIMA I JAVNIM DAVANJIMA PO OSIGURANICIMA

Članak 1.

U Zakonu o prikupljanju, obradi, povezivanju, korištenju i razmjeni podataka o primicima i javnim davanjima po osiguranicima (»Narodne novine«, br. 157/13 i 36/15), u članku 18. stavcima 1. i 2. riječi: »zaključno do 31. prosinca 2015.« brišu se.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/15-44/10

Urbroj: 50301-04/12-15-1

Zagreb, 7. rujna 2015.

Predsjednik

Zoran Milanović, v. r.
### NN 96/2015 (9.9.2015.), Rješenje o razrješenju predsjednika i dijela članova Upravnog vijeća Agencije za ugljikovodike

VLADA REPUBLIKE HRVATSKE

1843

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11 i 119/14) i članka 10. stavka 4. Zakona o osnivanju Agencije za ugljikovodike (»Narodne novine« broj 14/14), Vlada Republike Hrvatske je na sjednici održanoj 3. rujna 2015. godine donijela

RJEŠENJE

O RAZRJEŠENJU PREDSJEDNIKA I DIJELA ČLANOVA UPRAVNOG VIJEĆA AGENCIJE ZA UGLJIKOVODIKE

1. Razrješuje se IVAN VRDOLJAK, ministar gospodarstva, dužnosti predsjednika Upravnog vijeća Agencije za ugljikovodike, na koju je imenovan kao predstavnik ministarstva nadležnog za rudarstvo.

2. Razrješuju se dužnosti članovi Upravnog vijeća Agencije za ugljikovodike:

– mr. sc. MARIJA ŠĆULAC DOMAC, na koju je imenovana kao predstavnica ministarstva nadležnog za zaštitu okoliša

– JOSIP BORAK, na koju je imenovan kao predstavnik tijela nadležnog za praćenje poslovanja energetskog sektora i investicija

– SABINA ŠKRTIĆ, na koju je imenovana kao predstavnica ministarstva nadležnog za gospodarstvo.

Klasa: 080-02/15-02/121

Urbroj: 5030115/1-15-02

Zagreb, 3. rujna 2015.

Predsjednik

Zoran Milanović, v. r.
### NN 96/2015 (9.9.2015.), Rješenje o imenovanju predsjednika i dijela članova Upravnog vijeća Agencije za ugljikovodike

VLADA REPUBLIKE HRVATSKE

1844

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11 i 119/14) i članka 10. stavka 4. Zakona o osnivanju Agencije za ugljikovodike (»Narodne novine« broj 14/14), Vlada Republike Hrvatske je na sjednici održanoj 3. rujna 2015. godine donijela

RJEŠENJE

O IMENOVANJU PREDSJEDNIKA I DIJELA ČLANOVA UPRAVNOG VIJEĆA AGENCIJE ZA UGLJIKOVODIKE

1. Imenuje se PREDRAG BOGIČEVIĆ predsjednikom Upravnog vijeća Agencije za ugljikovodike, kao predstavnik ministarstva nadležnog za rudarstvo.

2. Za članove Upravnog vijeća Agencije za ugljikovodike, imenuju se:

– ANAMARIJA MATAK, predstavnica ministarstva nadležnog za zaštitu okoliša

– mr. sc. BORIS DRAŽENOVIĆ, predstavnik tijela nadležnog za praćenje poslovanja energetskog sektora i investicija

– MARIO FERIĆ, predstavnik ministarstva nadležnog za gospodarstvo.

Klasa: 080-02/15-01/138

Urbroj: 5030115/1-15-02

Zagreb, 3. rujna 2015.

Predsjednik

Zoran Milanović, v. r.
### NN 96/2015 (9.9.2015.), Rješenje o razrješenju člana Upravnog vijeća Središnje agencije za financiranje i ugovaranje programa i projekata Europske unije

VLADA REPUBLIKE HRVATSKE

1845

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11 i 119/14) i članka 7. stavka 4. Uredbe o osnivanju Središnje agencije za financiranje i ugovaranje programa i projekata Europske unije (»Narodne novine« br. 90/07, 114/07, 29/12 i 56/13), Vlada Republike Hrvatske je na sjednici održanoj 3. rujna 2015. godine donijela

RJEŠENJE

O RAZRJEŠENJU ČLANA UPRAVNOG VIJEĆA SREDIŠNJE AGENCIJE ZA FINANCIRANJE I UGOVARANJE PROGRAMA I PROJEKATA EUROPSKE UNIJE

Razrješuje se dr. sc. MAROJE LANG dužnosti člana Upravnog vijeća Središnje agencije za financiranje i ugovaranje programa i projekata Europske unije.

Klasa: 080-02/15-02/122

Urbroj: 5030115/1-15-02

Zagreb, 3. rujna 2015.

Predsjednik

Zoran Milanović, v. r.
### NN 96/2015 (9.9.2015.), Rješenje o imenovanju člana Upravnog vijeća Središnje agencije za financiranje i ugovaranje programa i projekata Europske unije

VLADA REPUBLIKE HRVATSKE

1846

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11 i 119/14) i članka 7. stavka 4. Uredbe o osnivanju Središnje agencije za financiranje i ugovaranje programa i projekata Europske unije (»Narodne novine« br. 90/07, 114/07, 29/12 i 56/13), Vlada Republike Hrvatske je na sjednici održanoj 3. rujna 2015. godine donijela

RJEŠENJE

O IMENOVANJU ČLANA UPRAVNOG VIJEĆA SREDIŠNJE AGENCIJE ZA FINANCIRANJE I UGOVARANJE PROGRAMA I PROJEKATA EUROPSKE UNIJE

Imenuje se MILJENKO FIČOR, Nacionalni dužnosnik za ovjeravanje, članom Upravnog vijeća Središnje agencije za financiranje i ugovaranje programa i projekata Europske unije, po položaju.

Klasa: 080-02/15-01/140

Urbroj: 5030115/1-15-02

Zagreb, 3. rujna 2015.

Predsjednik

Zoran Milanović, v. r.
### NN 96/2015 (9.9.2015.), Rješenje o razrješenju ravnatelja Zavoda za sigurnost informacijskih sustava

VLADA REPUBLIKE HRVATSKE

1847

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11 i 119/14)) i članka 15. stavka 1. Zakona o sigurnosno – obavještajnom sustavu Republike Hrvatske (»Narodne novine« br. 79/06 i 105/06 – ispravak), Vlada Republike Hrvatske je na sjednici održanoj 3. rujna 2015. godine donijela

RJEŠENJE

O RAZRJEŠENJU RAVNATELJA ZAVODA ZA SIGURNOST INFORMACIJSKIH SUSTAVA

Razrješuje se DINKO MAJIĆ dužnosti ravnatelja Zavoda za sigurnost informacijskih sustava, s danom 8. rujna 2015. godine, radi isteka mandata.

Klasa: 080-02/15-02/123

Urbroj: 5030115/1-15-02

Zagreb, 3. rujna 2015.

Predsjednik

Zoran Milanović, v. r.

96 09.09.2015 Rješenje o razrješenju ravnatelja Zavoda za sigurnost informacijskih sustava
### NN 96/2015 (9.9.2015.), Rješenje o imenovanju ravnatelja Zavoda za sigurnost informacijskih sustava

VLADA REPUBLIKE HRVATSKE

1848

Na temelju članka 31. stavka 4. Zakona o Vladi Republike Hrvatske (»Narodne novine« br. 150/11 i 119/14)) i članka 15. stavka 1. Zakona o sigurnosno – obavještajnom sustavu Republike Hrvatske (»Narodne novine« br. 79/06 i 105/06 – ispravak), Vlada Republike Hrvatske je na sjednici održanoj 3. rujna 2015. godine donijela

RJEŠENJE

O IMENOVANJU RAVNATELJA ZAVODA ZA SIGURNOST INFORMACIJSKIH SUSTAVA

Imenuje se mr. sc. ROBERT ŽUNAC ravnateljem Zavoda za sigurnost informacijskih sustava, s danom 9. rujna 2015. godine.

Klasa 080-02/15-01/141

Urbroj: 5030115/1-15-02

Zagreb, 3. rujna 2015.

Predsjednik

Zoran Milanović, v. r.
### NN 96/2015 (9.9.2015.), Odluka o visini jedinične naknade na emisije stakleničkih plinova za operatere postrojenja isključenih iz sustava trgovanja emisijskim jedinicama za 2014. godinu

MINISTARSTVO ZAŠTITE OKOLIŠA I PRIRODE

1855

Na temelju članka 10. stavka 4. Uredbe o načinu trgovanja emisijskim jedinicama stakleničkih plinova (»Narodne novine«, broj 69/2012, 154/2014), donosim

ODLUKU

O VISINI JEDINIČNE NAKNADE NA EMISIJE STAKLENIČKIH PLINOVA ZA OPERATERE POSTROJENJA ISKLJUČENIH IZ SUSTAVA TRGOVANJA EMISIJSKIM JEDINICAMA ZA 2014. GODINU

I.

Utvrđuje se iznos jedinične naknade na emisije stakleničkih plinova za operatere postrojenja isključenih iz sustava trgovanja emisijskim jedinicama za 2014. godinu.

II.

Ovom se Odlukom utvrđuje bitan parametar za određivanje ekvivalentne mjere koju operateri postrojenja isključeni iz sustava trgovanja emisijskim jedinicama provode sukladno čl. 112. Zakona o zaštiti zraka, u vidu plaćanja posebne godišnje naknade na emisije stakleničkih plinova.

III.

Iznos jedinične naknade iz točke I. ove Odluke je 45,40 kn/t CO2eq, a određena je u skladu s prosječnom tržišnom cijenom emisijskih jedinica u 2014. godini.

IV.

Operateri postrojenja iz točke I. uplaćuju financijska sredstva u Fond za zaštitu okoliša i energetsku učinkovitost.

V.

Ova Odluka stupa na snagu osmog dana od dana objave u »Narodnim novinama«.

Klasa: 351-01/15-09/75

Urbroj: 517-06-1-2-15-1

Zagreb, 23. srpnja 2015.

Ministar

Mihael Zmajlović, v. r.
### NN 96/2015 (9.9.2015.), Odluka o imenovanju županijske državne odvjetnice u Županijskom državnom odvjetništvu u Zagrebu

DRŽAVNOODVJETNIČKO VIJEĆE

1856

ODLUKA

Državnoodvjetničko vijeće na temelju članka 152. u vezi s člankom 94. stavkom 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13, 148/13 i 33/15) na 12. sjednici održanoj 24. kolovoza 2015.

odlučilo je

I. SANI LJUBIČIĆ, zamjenica županijskog državnog odvjetnika u Županijskom državnom odvjetništvu u Zagrebu imenuje se za županijsku državnu odvjetnicu u Županijskom državnom odvjetništvu u Zagrebu, na vrijeme od četiri godine.

II. Imenovana županijska državna odvjetnica dužna je stupiti na dužnost u roku koji odredi Glavni državni odvjetnik Republike Hrvatske, a koji ne može biti duži od šest mjeseci.

Broj: DOVO-34/15

Zagreb, 24. kolovoza 2015.

Predsjednik

Državnoodvjetničkog vijeća

Dražen Jelenić, v. r.

96 09.09.2015 Odluka o imenovanju županijske državne odvjetnice u Županijskom državnom odvjetništvu u Zagrebu

96 09.09.2015 Odluka o imenovanju županijske državne odvjetnice u Županijskom državnom odvjetništvu u Zagrebu